JayJayThrowThrow/commonwealth-wiki-mix huggingface dataset:
مسیحی

مسیحی، وہ شخص جو ابراہیمی، توحیدی اور یسوع مسیح کی زندگی اور تعلیمات پر مبنی مذہب کی پیروی کرتا ہے۔ لفظ "مسیحی" یسوع کے مکمل نام یسوع مسیح کے "مسیح" سے ماخوذ ہے اور یہ مسیح + ی کا مرکب ہے۔ مسیحیوں کو اہلِ اسلام یسوع کے اسلامی نام عیسیٰ کی نسبت "عیسائی" پکارتے ہیں۔ مگر مسیحی خود کو عیسائی کہلانا معیوب سمجھتے ہیں۔ مسیحی یسوع کو تثلیت کا ایک لازمی جز قرار دیتے ہیں اور مسیحیت میں ان کی تعظیم خدا کے روحانی بیٹے کے طور پر کی جاتی ہے اور مسیحیت میں یسوع کو خدائی درجہ حاصل ہے۔ کاتھولک مسیحی اور راسخ العقیدہ مسیحی دونوں کا یہ عقیدہ ہے کہ وہ خدا کے بیٹے ہیں مگر دونوں میں ایک اختلاف ہے، کاتھولک مسیحی کہتے ہیں کہ باپ اور بیٹے کو ایک ہی درجہ حاصل ہے جبکہ راسخ العقیدہ مسیحی بیٹے کو باپ سے کم درجہ دیتے ہیں۔
حوالہ جات

زمرہ:مسیحی
زمرہ:عہد نامہ جدید کے یونانی الفاظ اور جملے
زمرہ:مذہبی شناخت
زمرہ:مسیحی اصطلاحات
زمرہ:مسیحیت
زمرہ:ویکی ڈیٹا سے مطابقت رکھنے والی مختصر تفصیل
مسیحیت

مَسِیحِیَّت ایک تثلیث کا عقیدہ رکھنے والا مذہب ہے، جو یسوع کو مسیح، خدا کا بیٹا اور خدا کا ایک اقنوم مانتا ہے۔ اور اسے بھی عین اسی طرح خدا مانتا ہے، جیسے خدا اور روح القدس کو۔ جنہیں بالترتیب باپ، بیٹا اور روح القدس کا نام دیا جاتا ہے۔ اپنے پیروکاروں کی تعداد کی اعتبار سے مسیحیت دنیا کا سب سے بڑا مذہب ہے۔ 1972ء میں رومی کاتھولک، مشرقی راسخ الاعتقاد اور پروٹسٹنٹ گروہوں کی تعداد 98,53,63,400 تھی۔ اس کا مطلب ہے کہ زمین میں بسنے والے تقریباً ہر تین افراد میں سے کسی نہ کسی کا تعلق مسیحیت سے ہے۔ ظاہری بات ہے کہ اتنے زیادہ لوگوں پر مشتمل مذہب میں عقائد و وظائف کی وسیع تعداد ہوگی۔ عمومی لحاظ سے مسیحیوں میں یسوع ناصری کی انفرادیت کے بارے میں عقیدہ مشترک ہے کہ وہ خدا کے بیٹے تھے اور انھوں نے اپنی صلیبی موت کے ذریعہ انسانیت کا کفارہ ادا کیا اور اپنی موت کے تیسرے دن ہی قبر سے جی اٹھے۔ مسیحی لوگ مذہب میں داخلے کے لیے بپتسمہ پر عقیدہ رکھتے ہیں۔ ان کا نظریہ ہے کہ ایمان لانے والے کے پاس ایک زندگی ہے جس میں اُسے حیات بعد الموت کے لیے اپنی تقدیر کے متعلق فیصلہ کرنا ہوتا ہے۔ اس تقدیر میں عموماً جنت کی ابدی رحمت یا جہنم کا دائمی عذاب شامل ہے۔

مسیحیت میں کئی فرقے ہیں، جن میں دو بڑے فرقے ہیں کاتھولک اور پروٹسٹنٹ۔
تعارف

مسیحیت مذہب پہلی صدی عیسوی میں وجود میں آیا۔ یسوع مسیح جن کو اسلامی دنیا عیسیٰ ابن مریم کے نام سے پکارتی ہے، ان کو تثلیث کا ایک جزو یعنی خدا ماننے والے مسیحی کہلاتے ہیں۔ لیکن کچھ فرقے یسوع کو خدا نہیں مانتے وہ انھیں ایک نبی یا عام انسان مانتے ہیں۔

مسیحیت میں تین خداؤں کا عقیدہ بہت عام ہے جسے تثلیت بھی کہا جاتا ہے۔ عام طور پر مسیحی کہتے ہیں باپ، بیٹا، روح القدس ایک ہے اور وہ اپنے آپ کو موحدین (ایک خدا کے ماننے والے) کہتے ہیں۔ اور اسے توحید فی التثلیث کا نام دیتے ہیں۔

مسیحیت ایک سامی مذہب ہے۔ یہ تحقیق کے مطابق پوری دنیا میں اس کے لگ بھگ دو ارب پیروکار ہیں۔ مسیحی یسوع مسیح پر اعتقاد رکھتے ہیں۔ مقدس بائبل مسیحیوں کی مقدس کتاب ہے۔
مقدس کتب

بائبل مسیحیت کی مقدس کتاب ہے۔ بائبل کے دوحصے ہیں، عہد نامہ قدیم (عتیق) اور عہد نامہ جدید۔
* عہد نامہ قدیم یہودیوں کی مقدس کتاب ہے اور اس میں موسیٰ ‎اوردیگر تمام انبیا کے حالات کو ضبط تحریر میں لایا گیا ہے۔ بائبل کا عہد نامہ (عتیق) 39 کتب جبکہ عہد نامہ جدید 27 کتب پر مشتمل ہے۔ اس کے علاوہ اور بھی کتب ہیں جو اپاکرفا کہلاتی ہیں۔ اس لیے رومن کاتھولک فرقے کے عہد نامہ عتیق میں 46 کتب ہیں جبکہ پروٹسٹنٹ کے عہد نامہ قدیم میں 39 کتب ہیں۔
* عہد نامہ جدید یسوع مسیح کے احوال اور کلیسیائی تاریخ پر مشتمل ہے۔ دونوں فرقوں (کاتھولک اور پروٹسٹنٹ) کا عہد نامہ جدید 27 کتب پر مشتمل ہے۔
مقدس رسومات (ساکرامنٹ)

ساکرامنٹ لاطینی زبان کا لفظ ہے اور اِس سے مُراد وہ کام ہیں جو یسوع مسیح نے ازخود کیے اور کرنے کا حکم صادر فرمایا۔ اسی لیے مسیحیت کا پروٹسٹنٹ فرقہ بپتسمہ اور پاک شراکت/یوخرست کو ساکرامنٹ مانتا ہے جبکہ رومن کاتھولک سات ساکرامنٹ بالترتیب بپتسمہ، استحکام، پاک شراکت/یوخرست، اعتراف، بیماروں کی مالش، پاک خدمت اور پاک نکاح کا قائل ہے۔
مزید دیکھیے

* یسوع مسیح
حوالہ جات

زمرہ:ابراہیمی مذاہب
زمرہ:پہلی صدی کی تاسیسات
زمرہ:توحیدی مذاہب
زمرہ:مشرق وسطی کی ثقافت
زمرہ:مغربی ثقافت
بنت جبیل

بنت جبیل (عربی میں بنت جبيل ) لبنان کے علاقے نباطیہ (جنوبی لبنان) کا دوسرا بڑا شہر ہے۔ اس کی زیادہ آبادی شیعہ مسلمانوں پر مشتمل ہے۔ اس شہر کے لوگ فرانسیسی اقتدار کے خلاف جنگ کی وجہ سے مشہور ہیں۔ 1982 سے 2000 تک اس پر اسرائیلی قبضہ رہا جس کے خلاف اس شہر میں کافی لوگ شہید ہوئے۔ 2006 میں اسرائیل کے ساتھ جنگ میں بھی یہ لوگ پیش پیش تھے۔ یہ شہر حزب اللہ کا گڑھ سمجھا جاتا ہے۔ اس وجہ سے اسرائیل نے اس پر بہت بمباری کی اور اس وقت یہ تباہ حال ہے۔

زمرہ:ایشیائی شہر
زمرہ:لبنان کے آباد مقامات
زمرہ:لبنان کے شہر
موم

تصغیر|موم سے بنائی گئی ایک شمع
بنیادی طور پر اور تاریخی تصور کے لحاظ سے تو موم ایک ایسا مادہ کہ جو شہد کی مکھیاں اپنے گھر یا چھتے کو بنانے کے لیے اپنے جسم سے افراز (secret) کرتی ہیں۔ لیکن اصل میں آج کل اس مادے کو صرف شہد کی مکھیوں کے چھتے سے ہی نہیں بلکہ مصنوعی طور پر کارخانوں میں بھی تیار کیا جاتا ہے اس کے علاوہ یہ بعض پودوں (جیسے carnauba) اور نفط (petroleum) سے بھی حاصل ہوتا ہے جسے کاز (paraffin) کہا جاتا ہے۔

موم کے مادے میں بنیادی جو بنیادی خواص ہوتے ہیں وہ درج ذیل ہیں۔
* یہ محاصری (ambient) درجۂ حرارت پر ایک لَدائِن (plastic) جیسے خواص رکھتا ہے یا یوں کہ لیں کہ قابل ساخت سازی (malleable) ہوتا ہے۔
* اس کا نقطۂ پگھلاؤ تقریباًً 45 درجۂ صد (centigrade) ہوتا ہے (یہ اسے شحم اور تیل سے منفرد بناتا ہے)۔
* جب یہ پگھلی ہوئی حالت میں ہو تو اس کی لزوجیت (viscosity) نسبتا لدائن (plastic) سے کم ہوتی ہے۔
* پانی میں غیرحلپذیر ہے۔
* آبگریز (hydrophobic) ہوتا ہے۔
مزید دیکھیے

* شہد
نگار خانہ


File:CeciliaCheung MadameTussauds.jpg|
File:Velikonoční vajíčka malovaná voskem.jpg|
File:Lavalampe.jpg|


زمرہ:کیمیائی مرکبات
زمرہ:کامنز زمرہ جس کا ربط ویکی ڈیٹا پر ہے
زمرہ:حیوانی حصائل
زمرہ:پیٹرولیم اشیا
زمرہ:شحمیات
زمرہ:لطیف مادہ
زمرہ:ویکی ڈیٹا سے مختلف مختصر وضاحت
زمرہ:کیمیا
زمرہ:روشنی
محاصری

محاصری (ambient) جیسا کہ نام سے ظاہر ہے کسی بھی ایسی چیز کو کہتے ہیں کہ جو کسی زیر مطالعہ چیز کا محاصرہ کیے ہوئے ہوتی ہے یا یوں کہ لیں کہ اس کے اطراف میں پائی جاتی ہے اور اس کو مکمل طور پر اپنے اندر لپیٹے ہوئے ہوتی ہے۔ مثال کے طور پر ہمارے اطراف پائی جانے والی ہوا جس نے ہمارا محاصرہ کیا ہوا ہے ہمارے لیے محاصری ہوا کہلائے گی اسی طرح وہ درجۂ حرارت جو ہمارے کمرے میں ہمارے اطراف موجود ہے ہمارا محاصری درجۂ حرارت کہلائے گا۔
* محاصری یا ambient کا لفظ سائنسی مضامین میں مندرجہ ذیل مواقع پر استعمال ہو سکتا ہے۔


زمرہ:ضد ابہام صفحات
لدونت

لدونت (plasticity) کا لفظ سائنسی مضامین میں مندرجہ ذیل مواقع پر استعمال کیا جا سکتا ہے۔
# لدونت (طبیعیات) Plasticity (physics) : علم طبیعیات اور ہندسیات (engineering) میں لدونت کا لفظ مادوں کے ایسے خواص کے لیے استعمال ہوتا ہے جس میں وہ کسی قوت کے زیراثر ایک بگاڑ یا تبدیلی شکل کے عمل سے گذرتے ہیں اور یہ عمل ناقابل واپسی (non-reversible) ہوتا ہے۔
# طرز ظاہری لدونت (Phenotypic plasticity) : حیاتیات اور وراثیات میں اس بات کا بیان کہ کسی جاندار کی طرز ظاہری کس درجہ تک اس کی طرز وراثی کے تحت تشکیل پائی ہوئی ہو۔
# عصبی لدونت (Neuroplasticity) : انسان کے دماغ کی وہ خصوصیت یا صلاحیت جس کے تحت وہ نئے ماحول سے مطابقت پیدا کر سکتا ہے، بطور خاص جب کہ جب دماغ کا کوئی حصہ ناکارہ ہو گیا ہو تو دوسرے حصے اس کے افعال کو نبھانے اور جاری رکھنے کی کوشش کرتے ہیں۔
# لدونت (نسیج) Tissue plasticity : جب جسم کی کسی نسج (tissue) کے تمیزی خلیات بھی بذات خود تمیز (differentiation) کے عمل سے گذر کر کسی دوسری قسم کے تمیزی خلیات بنادیں تو ایسی صورت حال کو نقل تمیز (Transdifferentiation) کہا جاتا ہے اور یہ مظہر نسیجی لدونت کے مترادف تصور کیا جاتا ہے۔
# مشبکی لدونت (Synaptic plasticity) : کسی بھی عصبون (neuron) یا اس کے کسی مشبک (synapse) کا اپنے تجربات یا یوں کہ لیں کے روزمرہ کے کام کے تاریخچہ کے تحت اپنے نظام میں موجود معالم (parameters) کو تبدیل ہوتی صورت حال کے مطابق بنا لینا۔


زمرہ:ضد ابہام صفحات
فنیات

فنیات یا فنون (arts)، فن (art) کے مطالعے کو کہا جاتا ہے اور بنیادی طور پر اس سے مراد ایسا تخلیقی کام اور ہنر ہوتا ہے کہ جو کسی پیشہ ورانہ نقطۂ نظر کی بجائے انسان کی فطری صلاحیت سے زیادہ قریب ہوتا ہے، لیکن آج کل یہ بنیادی تصور خاصہ بدل گیا ہے اور اب فن بھی پشہ ورانہ طریقوں پر اور باقاعدہ پیشہ ورانہ دانشگاہوں اور جامعات کے مدارج تک تدریس کیے جاتے ہیں۔ مزید یہ کہ انسانی علم کے اضافوں کے ساتھ ساتھ فن اور سائنس کی حد فاصل بہت باریک ہوتی چلی آئی ہے اور بعض اوقات فن، سائنس اور سائنس، فن کی حدود میں بھی داخل ہوجاتی ہے مثال کے طور پر طب ایک سائنس بھی ہے اور ایک فن بھی اور اسی طرح نقاشی جب اپنے درجۂ کمال پر پہنچ جائے تو یہ فن سے نکل کر سائنس میں داخل ہو جاتی ہے۔ اور اسی سائنس کی ترقی نے فن تخطیط (graphics) کو فن کے دائرے سے نکال کر شمارندی تخطیط (computer graphics) کی صورت میں سائنس کی حدود میں داخل کر دیا ہے۔ فنیات کو عام طور پر ثقافت کی ایک ذیلی شاخ بھی تصور کیا جاتا ہے اور ظاہر ہے کہ یہ لفظ صرف فن کے لفظ سے خاصہ وسیع ہے۔
کچھ فنون

* فن رنگکاری
* فن تنقید نگاری
* فن مجسمہ سازی
* فن ادائیگی
* فن تصویر نگاری
* فن موسیقی
مزید دیکھیے

* فن
* فنکار
* فنگاہ

زمرہ:فنیات

زمرہ:ثقافت
زمرہ:فہرست ہائے فنون
زمرہ:جمالیات
زمرہ:انسانیات
زمرہ:ویکی ڈیٹا سے مختلف مختصر وضاحت
جامع مسجد دہلی

مسجد جہاں نما جو جامع مسجد دہلی کے نام سے مشہور ہے، بھارت کے دار الحکومت دہلی کی اہم ترین مسجد ہے۔
اسے مغل شہنشاہ شاہجہاں نے تعمیر کیا جو 1656ء میں مکمل ہوئی۔ یہ بھارت کی بڑی اور معروف ترین مساجد میں سے ایک ہے اور پرانی دلی کے مصروف اور معروف ترین مرکز چاندنی چوک پر واقع ہے۔

مسجد کے صحن میں 25 ہزار سے زائد افراد کی گنجائش ہے۔ اس کی تعمیر پر 10 لاکھ روپے کی لاگت آئی۔

شاہجہاں نے اپنے دور حکومت میں دہلی، آگرہ، اجمیر اور لاہور میں بڑی مساجد تعمیر کرائیں جن میں جامع مسجد دہلی اور لاہور کی بادشاہی مسجد کا طرز تعمیر تقریبا یکساں ہے۔

مسجد کے صحن تک مشرقی، شمالی اور جنوبی تین راستوں سے بذریعہ زینہ رسائی حاصل کی جا سکتی ہے۔ مسجد کے شمالی دروازے میں 39، جنوبی میں 33 اور مشرقی دروازے میں 35 سیڑھیاں ہیں۔ مشرقی دروازہ شاہی گذر گاہ تھی جہاں سے بادشاہ مسجد میں داخل ہوتا تھا۔

مسجد 261 فٹ طویل اور 90 فٹ عریض ہے، اس کی چھت پر تین گنبد نصب ہیں۔ 130 فٹ طویل دو مینار بھی مسجد کے رخ پر واقع ہیں۔ مسجد کے عقبی جانب چار چھوٹے مینار بھی موجود ہیں۔
عطیہ

بائیں|250px|تصغیر|اردو بازار سے جامع مسجد، دہلی کا منظر۔ 1852 کی تصویر۔1948 ء میں، حیدرآباد کے نظام سے جامع مسجد دلہی کے فرش کی بحالی کے لیے 75،000 روپئے کی درخواست کی تھی. اس کی بجائے،نظام نواب میر عثمان علی خان نے 3 لاکھ روپے عطیہ دے کر مکمل مسجد کو نیے طور پر بنا نے کیلے کھا.
نگار خانہ


File:Entrance of jama masjid.jpg|
File:From the terrace.jpg|
File:Iron door of the main entrance, Jama Masjid, Delhi.jpg|
Image:JMasjid 02.jpg|
Image:JMasjid 03.jpg|
Image:JMasjid 04.jpg|
File:Detail of the entrance, Jama Masjid, Delhi.jpg|
Image:JMasjid 05.jpg|
Image:JMasjid 06.jpg|
File:Detail of the arches inside Jama Masjid, Delhi.jpg|
Image:JMasjid 07.jpg|
File:Mesquita Jama Delhi.jpg|
Image:JMasjid 08.jpg|
File:JamaMasjidSouthEntrance.jpg|
File:Old Delhi Jama Masjid.jpg|
File:Jama Masjid at Dusk.jpg|

حوالہ جات

زمرہ:1656ء میں مکمل ہونے والی مذہبی عمارات
زمرہ:بھارت کی قومی علامات
زمرہ:بھارت کی مساجد
زمرہ:تاریخی عمارات
زمرہ:جامع مساجد
زمرہ:دلی میں مساجد
زمرہ:کامنز زمرہ جس کا ربط ویکی ڈیٹا پر ہے
زمرہ:مغل تعمیرات
زمرہ:مغلیہ طرز تعمیر
زمرہ:ہندوستان میں 1656ء کی تاسیسات
زمرہ:1650ء کی دہائی میں مکمل ہونے والی مساجد
زمرہ:مغلیہ دور کی مساجد
زمرہ:ہندوستان میں سنی مساجد
زمرہ:1656ء کی تاسیسات
زمرہ:فنون اسلامی
زمرہ:دہلی کے سیاحتی مقامات
زمرہ:گنبد والی مذہبی عمارات و ساخات
زمرہ:دلی کی عمارات و ساخات
زمرہ:دہلی
زمرہ:1656کی معماری
زمرہ:بھارت کی یادگاریں
زمرہ:دہلی میں مذہب
زمرہ:ہندوستان میں سترہویں صدی کی تاسیسات
قطبی ستارہ

قطبی ستارہ یا شمالی ستارہ ( Alpha Ursae Minoris یا POLARIS) آسمانِ شمال میں نظر آنے والا روشن ترین ستارہ ہے۔ یہ تقریباً سماوی قطب شمالی پر نظر آتا ہے۔ جس سے جغرافیائی شمال کی تقریباً درست نشان دہی ہو سکتی ہے۔ یہ اصل میں تین ستاروں کا جھرمٹ ہے۔ جو زردی مائل ہیں۔ ایک ستارہ (α UMi A) بڑا ہے اور باقی ( α UMi B اور α UMi Ab) بونا ستارے یعنی نسبتاً کافی چھوٹے ہیں۔ 1780 میں معلوم ہوا کہ یہ ایک ستارہ نہیں بلکہ دو ہیں۔ 1929 میں دریافت ہوا کہ ان کا ایک تیسرا ساتھی (α UMi Ab) بھی ہے۔ حال ہی میں دریافت ہوا ہے کہ یہ جھرمٹ اپنی روشنی بڑی تیزی سے بڑھا رہا ہے اور ہزاروں سال پہلے کی نسبت اب زیادہ روشن ہے۔ مجموعی طور پر اس جھرمٹ کو Alpha Ursae Minoris یا α UMi کہا جاتا ہے۔ جو اس کا تکنیکی نام ہے۔ دوسرے بونا ستارہ بڑے ستارے کے ارد گرد 2400 فلکیاتی اکائیوں( 360 ارب کلومیٹر ) کے فاصلے پر گردش کرتا ہے۔ بڑا ستارہ سورج سے 6000 سے 10000 گنا زیادہ روشنی خارج کرتا ہے۔ آسمان پر سب سے مستقل چیز یہ نظر آتی ہے۔ اس ستارہ کی مدد سے راستہ تلاش کیا جا سکتا ہے ۔بائیں|تصغیر|250px|خلائی دوربین ھبل سے لی گئی قطبی تارے کی تصویر
حوالہ جات

زمرہ:اجرام فلکی
زمرہ:باضابطہ ناموں والے ستارے
زمرہ:جہازرانی
زمرہ:ستارے
زمرہ:فلکیات
زمرہ:قطب شمالی کے ستارے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
اے آر وائی میوزک

اے آر وائی میوزک (سابقہ نام “دی میوزک“) پاکستان کا اردو اور انگریزی زبان میں موسیقی کا چینل ہے۔
مزید

* پاکستان کے ٹی وی چینل
بیرونی روابط

دی میوزک


زمرہ:2003ء میں قائم ہونے والے ٹیلی ویژن چینل اور اسٹیشن
زمرہ:اے آر وائی ڈیجیٹل
زمرہ:پاکستان کے ٹی وی چینل
زمرہ:پاکستان میں قائم موسیقی کی تنظیمیں
زمرہ:پاکستانی ٹیلی ویژن نیٹ ورکس
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
ترجمہ (حیاتیات)

علم حیاتیات میں ترجمہ (translation) اصل میں لحمیات (proteins) کی تیاری کا دوسرا مرحلہ ہوتا ہے جس میں mRNA پر لکھے گئے رموز (codons) میں لکھی گئی وراثہ (gene) یا DNA کی ہدایات یا تحریر کو پڑھ کر اس کا ترجمہ امائنو ترشوں (amino acids) کی زبان میں کر دیا جاتا ہے اور امائنو ترشے اصل میں لحمیات بنانے والے یوں سمجھ لیجیئے کہ حروف ہیں جو حرف ابجد کی طرح ایک متعین زنجیر یا ترتیب میں لگ کر بامعنی اور فعالی لحمیات بنا دیتے ہیں۔ اس طرح ہم یوں کہ سکتے ہیں کہ DNA میں موجود نیوکلیوٹائڈ یا وراثوں کے رموز کا ترجمہ لحمیات کی زبان میں کر کہ لحمیات تیار کرنے کا عمل ہی حیاتیات میں ترجمہ کہلاتا ہے۔

جیسا کہ رموز کے مضمون میں ذکر آیا ہے کہ وراثی رموز اصل میں تین تین نیوکلیوٹائڈوں کا گروہ ہوتا ہے جو بذات خود تعداد میں کل چار ہوتی ہیں (RNA کو شامل کر لیا جائے تو 5 عدد) اور وہ A G C T اور U ہیں۔ نیچے اس عمل کی ایک مختصر سی مثال پیش کی جا رہی ہے جو اس بات کو واضع کرتی ہے کہ کس ترجمہ کے عمل میں کیا تبدیلیاں رونما ہوتی ہیں۔


M V L
ATG GTG CTG


# ATG پہلا رمز ہوتا ہے جو تین عدد نیوکلیوٹائڈ سے ملکر بنا ہے اور اس رمز کا ترجمہ جس امائنو ترشے میں کیا جاتا ہے اسے میتھیونین کہا جاتا ہے اور M سے ظاہر کیا جاتا ہے۔ ہر لحمیہ اسی سے شروع ہوتا ہے اسی لیے ATG کو شروعاتی رمز (start codon) بھی کہتے ہیں۔
# دوسرا رمز GTG ہے جو امائنوترشہ ویلین کو ترتیب میں لگاتا ہے اور اس امائنوترشے کو V سے ظاہر کرتے ہیں۔
# تیسرا رمز CTG ہے جس کو CUG بھی لکھا جا سکتا ہے اور یہ لیوسین نامی امائنو ترشہ ترتیب میں لگاتا ہے اور اسے L سے ظاہر کرتے ہیں۔
اس طرح تین عدد codons سے (جو کل 9 عدد نیوکلیوٹائڈوں پر مشتمل ہوتے ہیں) ایک لحمیہ بن جاتا ہے جس میں تین عدد امائنوترشے پائے جاتے ہیں۔

== مزید دیکھیے ==**

زمرہ:تعبیر وراثہ
زمرہ:سالماتی حیاتیات
زمرہ:وراثیات
زمرہ:کامنز زمرہ جس کا ربط ویکی ڈیٹا پر ہے
زمرہ:خلوی عملیات
زمرہ:لحمیات
زمرہ:استحالہ غذائیہ
قبلہ

عرفِ عام میں قبلہ سے مراد خانہ کعبہ ہے جو مسجد الحرام، مکہ، سعودی عرب میں واقع ہے اور مسلمان اس کی طرف رخ کر کے نماز پڑھتے ہیں۔ اس کے علاوہ احتراماً بھی کسی شخص کو قبلہ یا قبلہ و کعبہ کہہ دیا جاتا ہے۔
مزید دیکھیے

* قبلہ اول
* مسجد قبلتین
* مسجد الحرام
* مسجد اقصٰی
* خانہ کعبہ
حوالہ جات

زمرہ:اسلامی اصطلاحات
زمرہ:اسلامی معماری
زمرہ:اصطلاحات نماز
زمرہ:عربی اصطلاحات
زمرہ:عربی الفاظ اور جملے
زمرہ:عناصر اسلامی معماری
زمرہ:کعبہ
زمرہ:معماری مساجد
زمرہ:نماز
زمرہ:کامنز زمرہ جس کا ربط ویکی ڈیٹا پر ہے
زمرہ:توجیہ
زمرہ:ویکی ڈیٹا سے مختلف مختصر وضاحت
زمرہ:مکہ
زمرہ:دعائیں
زمرہ:قرآنی اصطلاحات
زمرہ:شریعت اسلامی میں عربی الفاظ اور جملے
انتساخ (حیاتیات)

علم حیاتیات و وراثیات میں انتساخ (transcription) دراصل لحمیات (proteins) کی تیاری کا پہلا مرحلہ ہے (دوسرا مرحلہ ترجمہ (translation) کہلاتا ہے۔ انتساخ کے عمل میں DNA کے سالمے سے mRNA کی تنسیخ (یا یوں کہ لیں کہ نسخ کا کام عمل میں آتا ہے) جو بعد میں ترجمہ کر کہ لحمیات تیار کرتا ہے۔
وجہ تسمیہ

ظاہر کہ کہ انتساخ کا مفہوم تو ہر جگہ بنیادی طور پر ایک ہی ہوگا خواہ وہ لسانیات میں استعمال ہوا ہو یا وراثیات میں۔ ہاں یہ ہے کہ اس کا استعمال ہر ہر شعبے میں اس شعبے کہ لحاظ سے اپنا مطلب ادا کرتا ہے۔ اور انتساخ (transcription) ایک ایسے عمل کو کہا جاتا ہے جس میں کوئی ایک ذریعۂ معلومات کسی ایک وسیط (media) سے دوسرے میں منتقل کیا جاتا ہے۔ مثال کہ طور پر بولے گئے الفاظ کو لکھنا یعنی معلومات کو آواز سے روشنائی کے خطوط میں منتقل کرنا۔ اور یہاں وراثیات اور حیاتیات میں DNA میں لکھی گئی معلومات کو ان کی صحت برقرار رکھتے ہوئے RNA کے سالمے میں منتقل کرنا۔
مزید دیکھیے

* ترجمہ (translation)

زمرہ:تعبیر وراثہ
زمرہ:سالماتی حیاتیات
زمرہ:وراثیات
زمرہ:ڈی این اے
زمرہ:کامنز زمرہ جس کا ربط ویکی ڈیٹا پر ہے
زمرہ:خلوی عملیات
زمرہ:آر این اے
سورہ الفرقان

قرآن مجید کی 25 ویں سورت جو مکے میں نازل ہوئی۔ 77 آیات اور 6 رکوع پر مشتمل ہے۔
نام

پہلی ہی آیت تبرک الذی نزل الفرقان سے ماخوذ ہے۔ یہ بھی قرآن کی اکثر سورتوں کے ناموں کی طرح علامت کے طور پر ہے نہ کہ عنوان مضمون کے طور پر۔ تاہم مضمون سورت کے ساتھ یہ نام ایک قریبی مناسبت رکھتا ہے۔
زمانۂ نزول
مزید دیکھیے : الفرقان آیت 68 تا 70

انداز بیاں اور مضامین پر غور کرنے سے صاف محسوس ہوتا ہے کہ اس کا زمانۂ نزول بھی وہی ہے جو سورۂ مومنون وغیرہ کا ہے، یعنی زمانۂ قیام مکہ کا دور متوسط۔ ابن جریر اور امام رازی نے ضحاک بن مزاحم اور مقاتل بن سلیمان کی یہ روایت نقل کی ہے کہ یہ سورت سورۂ نساء سے 8 سال پہلے اتری تھی۔ اس حساب سے بھی اس کا زمانۂ نزول وہی دور متوسط قرار پاتا ہے۔
موضوع و مباحث

اس میں ان شبہات و اعتراضات پر کلام کیا گیا ہے جو قرآن اور محمد کی نبوت اور آپ کی پیش کردہ تعلیم پر کفار مکہ کی طرف سے پیش کیے جاتے تھے۔ ان میں سے ایک ایک کا جچا تلا جواب دیا گیا ہے اور ساتھ ساتھ دعوت حق سے منہ موڑنے کے برے نتائج بھی صاف صاف بتائے گئے ہیں۔ آخر میں سورۂ مومنون کی طرح اہل ایمان کی اخلاقی خوبیوں کا ایک نقشہ کھینچ کر عوام الناس کے سامنے رکھ دیا گیا ہے کہ اس کسوٹی پر کس کر دیکھ لو، کون کھوٹا ہے اور کون کھرا۔ ایک طرف اس سیرت و کردار کے لوگ ہیں جو محمد کی تعلیم سے اب تک تیار ہوئے ہیں اور آئندہ تیار کرنے کی کوشش ہو رہی ہے۔ دوسری طرف وہ نمونۂ اخلاق ہے جو عام اہل عرب میں پایا جاتا ہے اور جسے برقرار رکھنے کے لیے جاہلیت کے علمبردار ایڑی چوٹی کا زور لگا رہے ہیں۔ اب خود فیصلہ کرو کہ ان دونوں نمونوں میں سے کسے پسند کرتے ہو؟ یہ ایک غیر ملفوظ سوال تھا جو عرب کے ہر باشندے کے سامنے رکھا گیا اور چند سال کے اندر ایک چھوٹی سی اقلیت کو چھوڑ کر ساری قوم نے اس کا جو جواب دیا وہ جریدۂ روزگار پر ثبت ہو چکا ہے۔
حوالہ جات

زمرہ:اسلامی سانچے
زمرہ:سورتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:سانچہ جات خانہ معلومات
گیلی پولی

تصغیر|350px|خلا سے جزیرہ نما گیلی پولی اور اس کے اطراف کا منظر

جزیرہ نما گیلی پولی (ترکی: Gelibolu Yarımadası) درہ دانیال کے مغرب اور بحیرہ ایجین کے مشرق میں ترکی کے یورپی علاقے ترک تھریس میں واقع ہے۔ یہ نام یونانی زبان کے لفظ Kallipolis سے نکلا ہے جس کا مطلب ہے "خوبصورت شہر"۔
تاریخ

بازنطینی حکمران جسٹینین نے اس شہر کی قلعہ بندی کی اور انتہائی عسکری گودام تشکیل دیے۔ 1354ء کے تباہ کن زلزلے کے بعد یہ شہر مکمل طور پر تباہ ہو گیا۔ اسی سال یہ شہر یورپ کا پہلا علاقہ بنا جو عثمانی سلطنت کے زیر نگیں آیا اور بلقان اور وسطی یورپ تک عثمانیوں کی پیش قدمی کا نقطہ آغاز قرار پایا۔
سلطنت عثمانیہ کے زیر نگیں گیلی پولی کا شہر ولایت ادرنہ کا حصہ تھا جس کی آبادی 30 ہزار نفوس پر مشتمل تھی جن میں یونانی، ترک، آرمینیائی اور یہودی بھی شامل تھے۔
جنگ عظیم اول کے دوران گیلی پولی ایک عظیم جنگ کا میدان بنا جو "جنگ گیلی پولی" کہلاتی ہے۔ یہ جنگ برطانیہ میں "درہ دانیال مہم" اور ترکی میں "جنگ چناکلی" کے نام سے جانی جاتی ہے۔ آسٹریلیا، نیوزی لینڈ، جنوبی افریقا اور نیو فاؤنڈ لینڈ میں آج بھی گیلی پولی کی اصطلاح 8 ماہ کی اس مہم کے لیے استعمال ہوتی ہے۔
جنگ کے دوران 25 اپریل 1915ء کو برطانوی اور فرانسیسی دستے جزیرہ نما پر اترے اور اگلے 8 ماہ تک یہ علاقہ میدان جنگ بنا رہا جس کے دوران دونوں جانب بڑی تعداد میں ہلاکتیں ہوئیں۔ تاہم فتح ترک دستوں کی رہی اور برطانیہ اور فرانس کو پسپا ہونا پڑا۔ اس طرح جنگ عظیم اول کے دوران روس کو درہ دانیال کے راستے رسد کی فراہمی نہ ہو سکی۔
مجموعی طور پر اتحادی قوتوں کی 140،000 اور ترکوں کی 250،000 اموات ہوئیں۔ آسٹریلیا اور نیوزی لینڈ میں آج بھی 25 اپریل کو ANZAC Day کے طور پر منایا جاتا ہے۔ یہ دنیا کی ان چند جنگوں میں سے ایک ہے جسے دونوں حریف اپنے لیے باعث فخر سمجھتے ہیں۔
یہ جدید ترکی کے بانی مصطفی کمال اتاترک کے مستقبل کے لیے انتہائی اہم جنگ ثابت ہوئی جو اس سے قبل صرف ایک معمولی کمانڈر تھے تاہم اس جنگ میں اپنے دستوں کی شاندار قیادت پر انھیں پاشا کا خطاب دیا گیا۔
بیرونی روابط

* جزیرہ نما گیلی پولی تاریخی قومی پارک مع تصاویر
* ...in bidding 'Au revoir' to our honourable foes ...
* قومی کتب خانۂ آسٹریلیا
* گیلی پولی ترکی
* Australian War Memorial Gallipoli Battlefield Tour 2007

زمرہ:ترکیہ
زمرہ:ترکیہ کے تغیرات ارض
زمرہ:ترکیہ کے قومی پارک
زمرہ:ترکیہ میں قدیم یونانی مقامات
زمرہ:جزیرہ نما
زمرہ:صوبہ چناق قلعے کے سیاحتی مقامات
زمرہ:ترکی کے جزیرہ نما
زمرہ:کامنز زمرہ جس کا ربط ویکی ڈیٹا پر ہے
زمرہ:ترکیہ کے عالمی ثقافتی ورثہ کی عارضی فہرست
زمرہ:جغرافیہ چناق قلعہ صوبہ
زمرہ:بحیرہ مرمرہ
زمرہ:بحیرہ ایجیئن
زمرہ:یورپ کے جزیرہ نما
حسین شاہ راشدی

|-

|-
| تاریخ پیدائش:
|15 مارچ 1938ء
|-
| جائے پیدائش:
| لاڑکانہ
|-
|تاریخ وفات:
| 15 اپریل 2007ء
|-
|جا‎ئے وفات:
| کراچی
|-

|}

سندھ کی علمی، ادبی اور سیاسی شخصیت۔ پیر حسین شاہ کا تعلق سندھ کے سیاسی، ادبی اور روحانی راشدی خاندان سے تھا وہ وفاقی وزیر اور سفیر پیر علی محمد راشدی کے فرزند تھے۔ لاڑکانہ کے گاؤں باہمن میں پیدا ہوئے، انھوں نے قانون کی تعلیم حاصل کی۔ ان کی سیاسی وابستگی پاکستان پیپلز پارٹی سے تھی اور 1994ء میں انھیں سینٹر منتخب کیا گیا۔

وہ سندھ ہائی کورٹ بار ایسو سی ایشن کے نائب صدر، یونیسکو میں تعلیم پر ہونے والی کانفرنس میں پاکستان کی نمائندگی کی اور انھیں اقوام متحدہ کی جنرل اسمبلی کے چوالیسویں اجلاس میں شریک ہونے کا بھی اعزاز حاصل ہوا۔کراچی میں ان کا انتقال ہوا۔

زمرہ:پاکستانی سیاست دان
زمرہ:سندھی شخصیات
بورس یلسن

بورس یلسن سوویت روس کے پہلے صدر تھے۔ دسمبر سنہ انیس سو اکنانوے میں انھوں نے سویت یونین کے صدر میخائل گورباچوف کے استعفے کے بعد ملک کے پہلے جمہوری صدر کے طور پر اقتدار سنبھالا۔ انھوں نے انیس سو ترانوے میں پارلیمان میں سخت گیر موقف کے حامل اراکین کے خلاف فتح حاصل کی۔ عالمی سطح پر جمہوریت کے محافظ کے طور پر ان کی ستائش کی گئی۔

بورس یلسن کے کیرئر کا اہم موڑ وہ تھا جب انھوں نے میخائل گورباچوف کی بورس یلسن نے انیس سو نوے میں کمیونسٹ پارٹی سے استعفا دیا اور انیس سو اکانوے میں روس کے صدر بنے۔ اسی سال انھوں نے گورباچوف سے اقتدار اپنے ہاتھ لیا اور قیمتوں پرکنٹرول کو ختم کر دیا۔ انھوں نے نج کاری کی پالیسی بھی شروع کر دی۔

انیس سو ترانوے میں روس خانہ جنگی کے دہانے پر پہنچ گیا اور صدر بورس یلسن کے حکم سے ٹینکوں سے پارلیمان کی عمارت پر گولے داغے گئے۔

دسمبر انیس سو چورانوے میں انھوں نے چیچنیا میں فوج کشی کا حکم دیا اور دو برس بعد وہ روسی پارلیمان کے دوسری بار صدر منتخب ہوئے۔ انیس سو ننانوے میں انھوں نے خود کو اقتدار سے علاحدہ کر لیا اور موجودہ صدر ولادیمیر پوتن کو اپنا جانشین مقرر کیا۔ اس وقت ان کی مقبولیت بہت کم ہو چکی تھی اور ملک معاشی طور پر مسائل کا شکار تھا۔ دل کے عارضے کی وجہ سے ان کا انتقال ہوا۔
حوالہ جات

زمرہ:بیسویں صدی کے روسی سیاست دان
زمرہ:بیسویں صدی کے روسی صدور
زمرہ:روس کے وزرائے دفاع
زمرہ:روسی سول انجینئر
زمرہ:روسی صدور
زمرہ:روسی قوم پرست
زمرہ:سرد جنگ کے رہنما
زمرہ:1931ء کی پیدائشیں
زمرہ:2007ء کی وفیات

زمرہ:آرڈر آف لینن کے وصول کنندگان
زمرہ:بوسنیائی جنگ
زمرہ:سوویتی سیاست دان
زمرہ:یوگوسلاو جنگیں
زمرہ:روسی وزرائے اعظم
زمرہ:سوویتی سفارتکار
زمرہ:اکیسویں صدی کے روسی سیاست دان
زمرہ:روسی حکمران
زمرہ:سول انجینئر
سید عبد اللہ شاہ

سندھ کے سابق وزیر اعلٰی۔ سندھ کے ضلعے دادو ،گاؤں واہڑ میں پیدا ہوئے۔ سیاسی طور پر وہ پاکستان پیپلز پارٹی سے وابستہ رہے۔ انیس سو ترانوے میں انھوں نے سندھ کے چوبیسویں وزیر اعلیٰٰ کا حلف لیا اور انیس سو چھیانوے تک اس عہدہ پر فائز رہے۔

عبد اللہ شاہ بینظیر بھٹو حکومت کی برطرفی کے بعد فروری انیس سو ستانوے میں بیرونِ ملک چلے گئے۔ جہاں وہ دس سال سے زائد عرصے تک خود ساختہ جلاوطنی میں رہے اور مارچ کے وسط میں واپس پاکستان پہنچے۔نواز شریف کے دور حکومت میں ان پر زمین کی غیر قانونی الاٹمنٹ کے تیرہ سے زائد ریفرنس دائر کیے۔ وطن واپسی پر انھوں نے ان سب ریفرنسز میں سندھ ہائی کورٹ سے ضمانت قبل از گرفتاری کرائیاور عدالت نے انھیں حاضری سے مستثنیٰ قرار دیا۔

انھیں سابق وزیرِاعظم بینظیر بھٹو کے بھائی میر مرتضیٰ بھٹو کے قتل کے مقدمے میں بھی مفرور قرار دیا گیا تھا۔ میر مرتضیٰ بھٹو کے قتل کے وقت عبد اللہ شاہ سندھ کے وزیراعلٰی تھے۔ انھیں کے دور حکومت میں متحدہ قومی موومنٹ کے خلاف آپریشن کیا گیا، اس عرصے میں ان کے ایک بھائی کو کراچی میں قتل بھی کیا گیا ۔
مزید دیکھیے

سید مراد علی شاہ
حوالہ جات

زمرہ:1934ء کی پیدائشیں
زمرہ:2007ء کی وفیات
زمرہ:پاکستان پیپلز پارٹی کے سیاست دان
زمرہ:پاکستان پیپلزپارٹی کے ارکان صوبائی اسمبلی (سندھ)
زمرہ:پاکستانی سیاست دان
زمرہ:سندھ ارکان صوبائی اسمبلی 1993ء تا 1996ء
زمرہ:سندھ کے وزرائے اعلیٰ
زمرہ:سندھی شخصیات
زمرہ:ضلع جامشورو کی شخصیات
زمرہ:ویکی ڈیٹا سے مختلف مختصر وضاحت
زمرہ:پاکستانی شخصیات
زمرہ:سندھ صوبائی اسمبلی کے اسپیکرز